laion/Wikipedia-Exotic huggingface dataset:
দেবাশীষ বিশ্বাস

দেবাশীষ বিশ্বাস (জন্ম ২৭ জানুয়ারি ১৯৭৭) বাংলাদেশের একজন জনপ্রিয় চলচ্চিত্র পরিচালক। তিনি বাংলাদেশের খ্যতিমান চলচ্চিত্র নির্মাতা দিলীপ বিশ্বাসের ছেলে। দেবাশীষ বিশ্বাস ২০০১ সালে ‘শ্বশুরবাড়ী জিন্দাবাদ’ চলচ্চিত্র নির্মাণের মধ্য দিয়ে পরিচালক হিসেবে অভিষেক হয়। এরপর নির্মাণ করেছেন ‘শুভ বিবাহ’ ও ‘ভালোবাসা জিন্দাবাদ’। এছাড়াও উপস্থাপক হিসেবে তার ব্যাপক খ্যাতি রয়েছে। ‘পথের প্যাঁচালি’ ও‘ক্লোজআপ ওয়ান তোমাকেই খুঁজছে বাংলাদেশ’ উপস্থাপনার মধ্য দিয়ে উপস্থাপক হিসেবে খ্যাতি পান। তার নিজস্ব প্রযোজনা সংস্থার নাম ‘গীতি চিত্রকথা’। আড়াই বছর প্রেম করার পর চলচ্চিত্র পরিচালক ও উপস্থাপক দেবাশীষ বিশ্বাস এবং নাট্যাভিনেত্রী তানিয়া হোসেনকে বিয়ে করেছিলেন ২০১০ সালের ২৯ এপ্রিল। পুরান ঢাকার একটি সরকারি রেজিস্ট্রার অফিসে উভয়ে তাদের স্ব-স্ব ধর্মানুযায়ী বিবাহবন্ধনে আবদ্ধ হন। এর দুদিন পর গুলশানের একটি অভিজাত রেস্টুরেন্টে তাদের বিবাহোত্তর অনুষ্ঠানের আয়োজন করা হয়। কিন্তু এক বছর পূর্ণ হওয়ার পূর্বেই ভেঙ্গে যায় তাদের সংসার।​ ২০১২ সালে দেবাশীষ বিশ্বাস ও অরুণা সরকার বিবাহবন্ধনে আবদ্ধ হন। এটি দেবাশীষ বিশ্বাসের ২য় বিয়ে। অরুণা সরকার জাতীয় বিশ্ববিদ্যালয়ের অধীনে হিসাববিজ্ঞান বিষয়ে স্নাতকোত্তর পড়ছেন। ২০১২ সালের ৪ অক্টোবর দেবাশীষ ও অরুণার বিবাহোত্তর সংবর্ধনার আয়োজন করা হয়েছে। ২০১৪ সালের ১৫ আগস্ট সকালে তাদের পুত্রসন্তান দেবজিৎ বিশ্বাসের জন্ম হয়। শ্বশুরবাড়ি জিন্দাবাদ (২০০১) টক ঝাল মিষ্টি (২০০৫) শুভ বিবাহ (২০০৯) ভালোবাসা জিন্দাবাদ (২০১৩) চল পালাই (২০১৭) শ্বশুরবাড়ি জিন্দাবাদ ২ (২০২০) পিএনটিভি ইউটিউব চ্যানেলের মালিক লিটন সরকার ইমন নামে এক ব্যক্তি দেবাশীষ বিশ্বাসের মা গায়েত্রী বিশ্বাস প্রযোজিত চারটি বাংলা চলচ্চিত্র- অজান্তে, শুভ বিবাহ, অপেক্ষা এবং মায়ের মর্যাদা ইউটিউব চ্যানেলে প্রচার করতে ৬০ বছরের জন্য ১ লাখ ৪০ হাজার টাকায় ২০১৯ সালের ৩০ জুলাই বাণিজ্যিক শর্তে কিনে নেন। তিনি ছবিগুলো ইউটিউব চ্যানেলে আপলোড করলে ইউটিউব কর্তৃপক্ষ চ্যানেল বন্ধ করে দেয়। পরে তিনি খোঁজ নিয়ে জানতে পারেন এই চারটি চলচ্চিত্র দেবাশীষ বিশ্বাস তার আগেই ২০১৭ সালে অন্য দুজন ব্যক্তির কাছে বিক্রি করেন। যার কারণে ইউটিউব চ্যানেল কর্তৃপক্ষ ছবিগুলো আপলোড করার পর লিটন সরকার ইমনের চ্যানেল বন্ধ করে দেন। এরপরই ২০১৯ সালের ৮ সেপ্টেম্বর সিএমএম আদালতে লিটন সরকার ইমন বাদী হয়ে দেবাশীষ বিশ্বাস ও তার মায়ের নামে প্রতারণার মামলা করেন। মামলা তদন্ত করে অভিযোগের সত্যতা পাওয়া গেলে দেবাশীষ বিশ্বাসের নামে গ্রেফতারী-পরোয়ানা জারি করেন আদালত। পরবর্তীতে দেবাশীষ বিশ্বাস আদালতে আত্মসমর্পণ করে জামিনের আবেদন করলে আদালত লিটন সরকার ইমন কে টাকা ফিরিয়ে দেওয়ার শর্তে মুক্তি দেন । সিজেএফবি পারফরম্যান্স পুরস্কার "শুভ জন্মদিন দেবাশীষ বিশ্বাস"। একুশে টিভি অনলাইন। ২৭ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০২০।  "ইউরো-সিজেএফবি পারফরম্যান্স অ্যাওয়ার্ড-২০১৫ সেরা অভিনেতা আরেফিন শুভ সেরা অভিনেত্রী পরীমনি"। দৈনিক যুগান্তর। ১৯ ডিসেম্বর ২০১৬। সংগ্রহের তারিখ ২৪ ডিসেম্বর ২০২২।  "প্রতারণার মামলায় দেবাশীষ বিশ্বাস"। উদা: আমাদেরসময়। ১৮ই অক্টোবর ২০২০। সংগ্রহের তারিখ ২৫ জুন ২০২১।  এখানে তারিখের মান পরীক্ষা করুন: |তারিখ= (সাহায্য) বাংলা চলচ্চিত্র প্রবেশদ্বার ইন্টারনেট মুভি ডেটাবেজে দেবাশীষ বিশ্বাস  (ইংরেজি) বাংলা মুভি ডেটাবেজে দেবাশীষ বিশ্বাস "দেবাশীষ বিশ্বাস"। ভোরের কাগজ। ১২ ই জুন ২০১৫। ২৫ জুন ২০২১ তারিখে মূল থেকে আর্কাইভ করা। সংগ্রহের তারিখ ২৫ জুন ২০২১।  এখানে তারিখের মান পরীক্ষা করুন: |তারিখ= (সাহায্য)
আলেকজান্ডার পাম

আলেকজান্ডার পাম বা আলেক্সান্দ্রা পাম বা কিং আলেকজান্ডার পাম, কিং পাম, নর্দান বাংলো পাম (ইংরেজি: (Alexander palm, Alexandra palm, King Alexander palm, King palm, Northern bangalow palm;) (বৈজ্ঞানিক নাম:Archontophoenix alexandrae) হচ্ছে অস্ট্রেলিয়ার কুইন্সল্যান্ডের স্থানীয় প্রজাতি। এছাড়া অস্ট্রেলিয়ার নিউ সাউথ ওয়েলস এবং হাওয়াই দ্বীপে প্রাকৃতিকভাবে জন্মে। উপকূলীয় তটরেখা বরাবর বৃষ্টি অরণ্যসমূহে এদের বিস্তার। Habit Flowering Fruiting Fruit List of Australian plant species authored by Ferdinand von Mueller Archontophoenix alexandrae Archontophoenix alexandrae ওয়েব্যাক মেশিনে আর্কাইভকৃত ১৫ মে ২০১৩ তারিখে F.A. Zich; B.P.M Hyland; T. Whiffen; R.A. Kerrigan (২০২০)। "Archontophoenix alexandrae"। Australian Tropical Rainforest Plants, Edition 8। Commonwealth Scientific and Industrial Research Organisation (CSIRO)। সংগ্রহের তারিখ ১৭ মার্চ ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Archontophoenix alexandrae"। Palm and Cycad Society of Australia। ৪ মার্চ ২০২২ তারিখে মূল থেকে আর্কাইভ করা। সংগ্রহের তারিখ ১৭ মার্চ ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Feather Palm Forest" (পিডিএফ)। Catanna Wetlands - Cairns Regional Council। Cairns Regional Council। ২৫ এপ্রিল ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৭ মার্চ ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এডো ব্রান্ডেস

এডো আন্দ্রে ব্রান্ডেস (ইংরেজি: Eddo Brandes; জন্ম: ৫ মার্চ, ১৯৬৩) নাটাল প্রদেশের পোর্ট শেপস্টোনে জন্মগ্রহণকারী দক্ষিণ আফ্রিকাণ বংশোদ্ভূত জিম্বাবুয়ের সাবেক আন্তর্জাতিক ক্রিকেটার। ১৯৮৭ থেকে ১৯৯৯ সময়কালে জিম্বাবুয়ে ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। এডো ব্রান্ডেস চারটি (১৯৮৭, ১৯৯২, ১৯৯৬ ও ১৯৯৯) ক্রিকেট বিশ্বকাপে জিম্বাবুয়ে দলের প্রতিনিধিত্ব করেছেন। ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, নিচেরসারিতে কার্যকরী ব্যাটিংশৈলী উপস্থাপন করেছেন তিনি। আন্তর্জাতিক ক্রিকেট অঙ্গনে জিম্বাবুয়ের অভিষেকের সময় থেকে অধিকাংশ খেলোয়াড়ই শৌখিন খেলোয়াড় হিসেবে অংশগ্রহণ করতেন। তিনিও এর ব্যতিক্রম ছিলেন না। তার মূল পেশা ছিল মুরগীর বাচ্চার খামারী। ৩ জানুয়ারি, ১৯৯৭ সালে ইংল্যান্ডের বিপক্ষে একদিনের আন্তর্জাতিকে হ্যাট্রিক করার গৌরব অর্জন করেন। খেলায় অদ্যাবধি সর্বোচ্চসংখ্যক গড়ে ব্যাটসম্যানকে আউট করার ঘটনা এটি। এছাড়াও নিজস্ব ৩৪তম জন্মদিনের দুইমাস পূর্বে বয়োজ্যেষ্ঠ ক্রিকেটার হিসেবে এ সাফল্য লাভ করেন। জিম্বাবুয়ের হারারে স্পোর্টস ক্লাবে অনুষ্ঠিত ৩য় একদিনের আন্তর্জাতিকে নিক নাইট, জন ক্রলি, নাসের হোসাইন তার শিকারে পরিণত হন। তার এ হ্যাট্রিকটি দুই ওভারে সম্পন্ন হয়। আউট করতে ব্যর্থ হওয়ায় অস্ট্রেলীয় বোলার গ্লেন ম্যাকগ্রা'র সাথে তার আদিরসাত্মক বাক্য বিনিময়ের ঘটনা ঘটে। ম্যাকগ্রা তাকে জিজ্ঞাসা করলেন, 'আপনি এতো মোটা কেন?' জবাবে ব্রান্ডেস বলেন যে, 'কারণ, সার্বক্ষণিক আমি আপনার স্ত্রীকে ভালবাসি। তিনি প্রতিবারই আমাকে একটি করে বিস্কুট দেন।' ২০০৩ সালে কোচিং করার জন্য অস্ট্রেলিয়া গমন করেন। এছাড়াও তিনি এক্সএক্সএক্সএক্স গোল্ড ব্রিসবেন গ্রেড প্রতিযোগিতায় সানশাইন কোস্ট স্কর্চার্স দলকে কোচিং করান। বর্তমানে তিনি সানশাইন কোস্টে টমেটোর খামার পরিচালনা করছেন। Cricinfo – Hat-trick heroes 50 greatest sporting insults | Football – Times Online [১] জ্যাক হেরন অ্যালিস্টেয়ার ক্যাম্পবেল ২০১৫ ক্রিকেট বিশ্বকাপ জিম্বাবুয়ে জাতীয় ক্রিকেট দল একদিনের আন্তর্জাতিক ক্রিকেটে হ্যাট্রিকের তালিকা ইএসপিএনক্রিকইনফোতে এডো ব্রান্ডেস (ইংরেজি) ক্রিকেটআর্কাইভে এডো ব্রান্ডেস (সদস্যতা প্রয়োজনীয়) (ইংরেজি)
গিলগিত-বালতিস্তান

গিলগিত-বালতিস্তান (উর্দু: گلگت بلتستان, বাল্টি: གིལྒིཏ་བལྟིསྟན ) পাকিস্তানের সবচেয়ে উত্তরের প্রশাসনিক অঞ্চল। পূর্বে এটি উত্তরাঞ্চল নামে পরিচিত ছিলো। এর দক্ষিণে আজাদ কাশ্মীর, পশ্চিমে খাইবার পাখতুনখোয়া প্রদেশ, উত্তরে আফগানিস্তানের ওয়াখান করিডোর, পূর্ব ও উত্তরপূর্বে চীনের স্বায়ত্তশাসিত জিনজিয়াং অঞ্চল এবং দক্ষিণপূর্বে ভারতশাসিত জম্মু ও কাশ্মীর অবস্থিত। প্রশাসনিক অঞ্চল গিলগিত-বালতিস্তানকে দুইটি প্রশাসনিক অঞ্চলে ভাগ করা হয়েছে, যেগুলো আবার নয়টি জেলায় বিভক্ত। এর মধ্যে স্কারদু, শিগার, খারমাং ও গানচি জেলা বালতিস্তানের অন্তর্ভুক্ত। অবশিষ্ট ৫ টি জেলা গিলগিত, ঘিজের, দিয়ামের, আস্তরে ও হুনযা-নগর গিলগিতের অন্তর্ভুক্ত। গিলগিত এবং স্কারদু শহর এই দুটি বিভাগের প্রশাসনিক কেন্দ্র হিসেবে ব্যবহৃত হয়। "Pir Karam Ali Shah appointed GB Governor"। The News। ২০১১-০১-২৬। ২০১১-০১-২৮ তারিখে মূল থেকে আর্কাইভ করা। সংগ্রহের তারিখ ২০১১-০১-২৮।  "Associated Press Of Pakistan ( Pakistan's Premier NEWS Agency ) – Public service policy to be pursued in Gilgit–Baltistan: PM"। Ftp.app.com.pk। ২০১১-০৮-১৬ তারিখে মূল থেকে আর্কাইভ করা। সংগ্রহের তারিখ ২০১০-০৬-০৫।  Legislative Assembly will have directly elected 24 members, besides six women and three technocrats. "Gilgit Baltistan: New Pakistani Package or Governor Rule ওয়েব্যাক মেশিনে আর্কাইভকৃত ২৫ ডিসেম্বর ২০১৪ তারিখে" 3 September 2009, The Unrepresented Nations and Peoples Organization (UNPO) Weightman, Barbara A. (২ ডিসেম্বর ২০০৫)। Dragons and Tigers: A Geography of South, East, and Southeast Asia (2nd সংস্করণ)। John Wiley & Sons। পৃষ্ঠা 193। আইএসবিএন 978-0-471-63084-5।  "Cabinet approves ‘Gilgit-Baltistan Empowerment and Self-Governance Order 2009’" 29 August 2009 Associated Press of Pakistan "Symbols of Gilgit-Baltistan"। knowpakistan.gov.in। সংগ্রহের তারিখ ১৪ আগস্ট ২০১৩। [স্থায়ীভাবে অকার্যকর সংযোগ] "Gilgit-Baltistan Key Indicators" (পিডিএফ)। সংগ্রহের তারিখ ১৪ আগস্ট ২০১৩। [স্থায়ীভাবে অকার্যকর সংযোগ] "Wrangling over new Astore district headquarters"। Dawn Newspaper Internet Edition। সংগ্রহের তারিখ ২০০৬-১১-১৭।  "Statistical Booklet on Gilgit-Baltistan" (পিডিএফ)। Government of Gilgit-Baltistan, 2014। ২০১৪-১২-১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৪-১২-১১।  Pakistan Trekking Guide, by Isobel and Ben Shaw, 1993. উইকিপিডিয়ার সহপ্রকল্পেগিলগিত-বালতিস্তান উইকিঅভিধান হতে সংজ্ঞা কমন্স হতে মিডিয়া উইকিসংবাদ হতে সংবাদ উইকিউক্তি হতে উক্তিসমূহ উইকিসংকলন হতে পাঠ্যসমূহ উইকিবই হতে পাঠ্যবই উইকিভ্রমণ হতে ভ্রমণ নির্দেশিকা উইকিবিশ্ববিদ্যালয় হতে শিক্ষা উপকরণ Official Website of the Gilgit-Baltistan Council Official Website of the Government of Gilgit-Baltistan কার্লিতে গিলগিত-বালতিস্তান (ইংরেজি) উইকিভ্রমণ থেকে গিলগিত-বালতিস্তান ভ্রমণ নির্দেশিকা পড়ুন।
আমেরিকান ইন্টারন্যাশনাল স্কুল ঢাকা

আমেরিকান ইন্টারন্যাশনাল স্কুল ঢাকা (ইংরেজি: American International School Dhaka) বাংলাদেশের রাজধানী ঢাকার ১২ ইউনাইটেড নেশনস রোড, বারিধারা, গুলশান এলাকায় অবস্থিত একটি আন্তর্জাতিক বিদ্যালয়। বাংলাদেশে অবস্থানরত আমেরিকান নাগরিকদের জন্য যুক্তরাষ্ট্রের শিক্ষানীতির উপর ভিত্তি করে প্রতিষ্ঠিত। ১৯৭২ সালে এই স্কুলটি বাংলাদেশে প্রতিষ্ঠা করা হয়। তবে পূর্ব পাকিস্তান আমলে ১৯৫৬ সালে এতি প্রতিষ্ঠিত হয়েছিল তখন এটি ঢাক্কা আমেরিকান সোসাইটি স্কুল নামে পরিচিত ছিল। এই প্রতিষ্ঠানে প্রাক্‌-কিন্ডারগার্টেন থেকে গ্রেড ১২ পর্যন্ত শিক্ষাদান করা হয়। এই স্কুলে সীমিত সংখ্যক বাংলাদেশী ছাত্রছাত্রী ভর্তি করা হয়ে থাকে। "Dhaka, Bangladesh: American International School Dhaka: 2023-2024 Fact Sheet"। United States Department of State। ৯ জুলাই ২০২৪। Archived from the original on ৯ জুলাই ২০২৪। সংগ্রহের তারিখ ৯ জুলাই ২০২৪। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "AISD History - American International School Dhaka"। www.aisdhaka.org (ইংরেজি ভাষায়)। ২০২১-০৫-১০ তারিখে মূল থেকে আর্কাইভ করা। সংগ্রহের তারিখ ২০২১-০৫-১০।  প্রাতিষ্ঠানিক ওয়েবসাইট
আমেরিকান ইন্টারন্যাশনাল স্কুল

আমেরিকান ইন্টারন্যাশনাল স্কুল (এআইএস) বলতে নিচের বিদ্যালয়সমূহকে নির্দেশ করতে পারে: এই বিদ্যালয়, কলেজ, বা অন্যান্য শিক্ষা প্রতিষ্ঠান সম্পর্কিত তালিকাটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
স্টিভ হার্মিসন

স্টিফেন জেমস হার্মিসন, এমবিই, ডিএল (জন্ম: ২৩ অক্টোবর, ১৯৭৮) নর্দাম্বারল্যান্ডের অ্যাশিংটন এলাকায় জন্মগ্রহণকারী সাবেক ইংরেজ ক্রিকেটার। ইংল্যান্ড ক্রিকেট দলে তিনি মূলতঃ বোলার ছিলেন। এছাড়াও কাউন্টি ক্রিকেটে ডারহাম দলের পক্ষে প্রতিনিধিত্ব করেন স্টিভ হার্মিসন। ২০০২ সালে ইংল্যান্ডের পক্ষে তার টেস্ট ও একদিনের আন্তর্জাতিকে অভিষেক ঘটে। খেলোয়াড়ী জীবনের শুরুতেই তিনি সফলতা লাভ করতে শুরু করেন ও ইংল্যান্ডের উদীয়মান ক্রিকেটার হিসেবে দলের অবিচ্ছেদ্য অঙ্গ হয়ে উঠেন। ২০০৩-০৪ মৌসুমে ওয়েস্ট ইন্ডিজ সফরে নিপুণ বোলিংয়ের স্বাক্ষর রাখেন। সিরিজে তিনি সর্বাধিক উইকেট লাভ করেন। এরপর ২০০৫ সালের অ্যাশেজ সিরিজে ইংল্যান্ডের স্মরণীয় জয়ে ভূমিকা রাখেন। ঐ বছরেই তিনি উইজডেন কর্তৃক বর্ষসেরা ক্রিকেটার হিসেবে ভূষিত হন। একই সময়ে তিনি বিশ্বের অন্যতম সেরা ফাস্ট বোলাররূপে বিবেচিত হন। ১ সেপ্টেম্বর, ২০০৪ তারিখে নটিংহ্যামের ট্রেন্ট ব্রিজে সফরকারী ভারতের বিপক্ষে অনুষ্ঠিত প্রথম একদিনের আন্তর্জাতিকে মোহাম্মদ কাইফ, লক্ষ্মীপতি বালাজী ও আশিষ নেহরাকে আউট করে হ্যাট্রিক করার গৌরব লাভ করেন। ৬ ফুট ৪ ইঞ্চি উচ্চতার অধিকারী হার্মিসন যে-কোন ধরনের পিচে অতিরিক্ত বাউন্স করাতে দক্ষতার পরিচয় দিয়েছেন। তিনি নিয়মিতভাবে বলকে সুইং করাতেন ও ঘণ্টায় ৯০ মাইলে বোলিংয়ে সক্ষম ছিলেন। তবে মাঝে-মধ্যে বাজে বোলিংয়েও সকলের কাছে বিরক্তিকর অবস্থায় নিপতিত হন। তন্মধ্যে, ২০০৬ সালের অ্যাশেজ সিরিজে দ্বিতীয় স্লিপ বরাবর বোলিং করেন যা ওয়াইডে পরিণত হয়। এরফলে ধারাভাষ্যকারগণ `ক্রিকেটের ইতিহাসে সর্বাপেক্ষা বাজে বোলিংরূপে' আখ্যায়িত করেন। তা স্বত্ত্বেও বোলিংয়ে তার দক্ষতার বিষয়ে কোন প্রশ্নবোধক চিহ্ন অঙ্কিত হয়নি। ২০০৭ সালে সাবেক অস্ট্রেলীয় ক্রিকেটার শেন ওয়ার্ন হার্মিসনকে ৫০ সেরা ক্রিকেটারদের একজনরূপে আখ্যায়িত করেন। ২০০৬ সালে একদিনের আন্তর্জাতিক থেকে অবসরের ঘোষণা দেন হার্মিসন। শারীরিক যোগ্যতার অভাবে ইংরেজ দলে সুযোগ লাভের সম্ভাবনা অনেকাংশে দায়ী ছিল। ২০০৯ সালে একদিনের আন্তর্জাতিক থেকে অবসর নেন। ২০০৯ সালে দল থেকে বাদ পড়েন। ২০০৯ সালের অ্যাশেজ সিরিজে তিনি তার সর্বশেষ টেস্টে অংশ নেন। একই বছর ওয়েস্ট ইন্ডিজের বিপক্ষে সর্বশেষ ওডিআইয়ে অংশগ্রহণ করেন। অবশেষে অক্টোবর, ২০১৩ সালে আনুষ্ঠানিকভাবে আন্তর্জাতিক ক্রিকেট থেকে বিদায় জানান নিজেকে। "Steve Harmison joins Yorkshire on a month's loan from Durham"। BBC। ৭ জুলাই ২০১২।  "1st Match: England v India at Nottingham, Sep 1, 2004"। ক্রিকইনফো। সংগ্রহের তারিখ ১১ জুলাই ২০০৯।  "England's unkickable habit"। Cricinfo। ৮ অক্টোবর ২০০৯।  "Steve Harmison: 'If I don't play for England again I've got the memories'"। The Independent। London। ৩১ জুলাই ২০১০।  "Shane Warne's 50 greatest cricketers – Harmison has all the tools for greatness"। The Times। London। ২৮ আগস্ট ২০০৭। ২০ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৫।  "England v Australia 2009 / Scorecard"। Cricinfo। আগস্ট ২০০৯।  "West Indies v England 2008–09 / Scorecard"। Cricinfo। ৩ এপ্রিল ২০০৯।  Brenkley, Stephen (৬ অক্টোবর ২০১৩)। "Former England bowler Steve Harmison announces retirement from cricket"। The Independent। London।  ক্রিকেট প্রবেশদ্বার ইএসপিএনক্রিকইনফোতে স্টিভ হার্মিসন (ইংরেজি) ইংল্যান্ড ক্রিকেট দল আইসিসি পুরস্কার উইজডেন বর্ষসেরা ক্রিকেটার ২০০৩ ক্রিকেট বিশ্বকাপ দলসমূহ একদিনের আন্তর্জাতিক ক্রিকেটে হ্যাট্রিকের তালিকা
ভূরুঙ্গামারী উপজেলা

ভূরুঙ্গামারী উপজেলা বাংলাদেশের কুড়িগ্রাম জেলার একটি প্রশাসনিক এলাকা। ভূরুঙ্গামারী উপজেলাটি কুড়িগ্রাম জেলার উত্তরপূর্ব দিকে অবস্থিত। ২৬°২০´ থেকে ২৬°১৪´ উত্তর অক্ষাংশ এবং ৮৯°৩৬´ থেকে ৮৯°৪৮´ পূর্ব দ্রাঘিমাংশে বিস্তৃত। এর আয়তন ২৩১.৭০ বর্গকিলোমিটার। এ উপজেলার উত্তরে ভারতের পশ্চিমবঙ্গ এবং আসাম; দক্ষিণে নাগেশ্বরী উপজেলা, পূর্বে ভারতের আসাম, পশ্চিমে ভারতের পশ্চিমবঙ্গ। এটি কুড়িগ্রাম - ১ সংসদীয় এলাকার অধীন; যা নাগেশ্বরী এবং ভূরুঙ্গামারী নিয়ে গঠিত। ভূরুঙ্গামারী উপজেলাতে ১২৮টি গ্রাম, ৭০টি মৌজা, ১০টি ইউনিয়ন পরিষদ রয়েছে। ইউনিয়নগুলো হলো - পাথরডুবি, শিলখুড়ি, তিলাই, পাইকেরছড়া, ভূরুঙ্গামারী, জয়মনিরহাট, আন্ধারীঝাড়, বলদিয়া ইউনিয়ন, চরভূরুঙ্গামারী ও বঙ্গসোনাহাট ১৪ নভেম্বর ভূরুঙ্গামারী হানাদর মুক্তদিবস। ২০১১ সালের আদমশুমারী অনুসারে এখানকার মোট জনসংখ্যা ২,৩১,৫৭৪ জন; যার পুরুষ ১,১৩,৫০২ জন ও মহিলা ১,১৮,০৩৬ জন। ভোটার সংখ্যা ১,৭৫,৬৬২ জন। শিক্ষার হার: ৩৯.০৬% (২০২০) কলেজ: ৫টি (সরকারি কলেজ ১টি) বেসরকারি উচ্চ বিদ্যালয় ৩৪টি বালিকা বিদ্যালয়: ৫টি জুনিয়র হাইস্কুল: ৩ টি ইবতেদায়ী মাদ্রাসা: ১৯টি সরকারি প্রাথমিক বিদ্যালয়: ১১২টি বেসরকারি প্রাথমিক বিদ্যালয়: ১টি কিন্ডারগার্টেন:৩৭ টি মূলত কৃষি নির্ভর অর্থনীতি। তবে ব্যাবসার দিক থেকেও ভূরুঙ্গামারী এখন বেশ এগিয়ে রয়েছে। দু-একটি করে কারখানা স্থাপন শুরু হয়েছে। এছাড়াও বঙ্গ সোনাহাটে স্থলবন্দর হওয়াতে ইমপোর্ট ও এক্সপোর্টের ব্যাবসায় বেশ সম্ভাবনা তৈরি হয়েছে। ভূরুঙ্গামারীর যোগাযোগ ব্যাবস্থা বেশ ভালো। এখানে বেশিরভাগ রাস্তা গুলো পাকা করা হয়েছে। আরো বেশ কিছু গুরুত্বপূর্ণ রাস্তা পাকা করা বাকি আছে। তবে এখানে সাইকেল, মোটরসাইকেল, রিক্সা, অটোরিক্সা, কার ইত্যাদির মাধ্যমে চলাচল করা হয়। ভূরুঙ্গামারী থেকে বাইরে যাওয়ার জন্য কার, মাইক্রোবাস, বাস, কোচ ইত্যাদি ব্যাবহার করা হয়। মরহুম শামসুল হক চৌধুরী- সাবেক সংসদ সদস্য ও মুক্তিযুদ্ধের সংগঠক মরহুম নছর উদ্দিন পন্ডিত- শিক্ষানুরাগী ও সমাজসেবক। আবদুল হাই শিকদার - প্রখ্যাত কবি ও সাহিত্যিক। পাটেশ্বরী/সোনাহাট ব্রিজ। মীর জুমলা প্রাচীন মসজিদ সোনাহাট স্থলবন্দর । মাওলানা আব্দুল হামিদ খান ভাসানীর বাড়ি। জয়মনিরহাট জমিদার বাড়ি। জয়মনিরহাট জামে মসজিদ। বাগভান্ডার স্লুইস গেইট। বগনির পাড় জামে মসজিদ। দেওয়ানের খামার জামে মসজিদ। ঝাকুয়াটারী জামে মসজিদ। মসজিদ: ৩৪১টি মন্দির: ১৪টি গীর্জা: ১টি পাবলিক লাইব্রেরী: ১টি পাঠাগার: ১টি প্রেস ক্লাব: ১টি তফশীল অফিস: ১০টি কমিউনিটি সেন্টার: ৮টি ডাকবাংলো/রেষ্টহাউজ: ১টি এনজিও: ১৪টি সমাজকল্যাণ সংখ্যা: ২৪টি এতিমখানারসংখ্যা: ৯টি কুড়িগ্রাম জেলা; রংপুর বিভাগ। "এক নজরে ভূরুঙ্গামারী উপজেলা"। বাংলাদেশ জাতীয় তথ্য বাতায়ন। গণপ্রজাতন্ত্রী বাংলাদেশ সরকার। জুন ২০১৪। ২৭ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০১৪।  জেলা উন্নয়ন পরিক্রমা। ২০০১-২০০৫, গণযোগাযোগ অধিদপ্তর, তথ্য মন্ত্রণালয়, ডিসেম্বর ২০০৫ বাংলাপিডিয়ায় ভূরুঙ্গামারী উপজেলা ভূরুঙ্গামারী উপজেলা - জাতীয় তথ্য বাতায়ন
রাণী সর্বাণী

রাণী সর্বাণী ছিলেন বৃহত্তর রাজশাহীর একটাকিয়া রাজবংশের কন্যা এবং সাঁতোরের হিন্দু রাজা মহারাজা রামকৃষ্ণ সান্যালের পত্নী। মাত্র দশ বছর বয়সে তাঁর বিবাহ হয়েছিল সাঁতোরের রাজপরিবারে। ১৭২০ সালে একুশ বছর বয়সে নিঃসন্তান বিধবা হয়ে তিনি পরবর্তী সাতসট্টি বছর অসাধারণ যোগ্যতাসহ রাজ্য শাসন করেন। তাঁর বলবুদ্ধি ও তেজস্বিতা সিংহের ন্যায় ছিল বলে কথিত আছে। সাঁতোড়ের রাজবংশ স্থানীয় চৌদ্দ পরগণার রাজা ছিলেন। রাজস্ব ছাড়াও তাঁদের সাড়ে পাঁচ লক্ষ টাকা মুনাফা ছিল; কিন্তু অপব্যয় হেতু মহারাজ রামকৃষ্ণের প্রচুর ঋণ হয়েছিল, এমনকি ভৃত্যদের বেতন ও জ্ঞাতি কুটুম্বদের ভাতাও বাকী পড়েছিল। রামকৃষ্ণের মৃত্যুর পর অল্পবয়সি রমণীর রাজত্ব হওয়ায় কর্মচারীরা রাজসম্পত্তি আত্মসাৎ করতে চেষ্টা করে। কিন্তু একমাসের মধ্যেই মৃত স্বামীর শ্রাদ্ধের ব্যয় এবং সমস্ত জমিদারীর আয়-ব্যয়ের তিনি হিসাব গ্রহণ করেন এবং অল্পকালের মধ্যেই স্বামীকৃত সব দেনা পরিশোধ করেন। পূর্বে আমলাদের কাছ থেকে বহুদিন পর পর আয়-ব্যয়ের নিকাশ নেওয়া হত; তাতে হিসাবে অনেক বেনিয়ম হত। রাণী সর্বাণী আমলাদের দৈনিক নিকাশের নিয়ম করেন। এতে রাজস্বের বৃদ্ধি ঘটে। তিনি মুর্শিদকুলি খাঁর আমলে আট পরগণা নিলামে কিনে সম্পত্তিও বৃদ্ধি করেছিলেন। এছাড়া সঞ্চয় বৃদ্ধির জন্য রাজকোষে তিন কুঠুরী ব্যবস্থা চালু করেছিলেন। বাঙ্গালার সামাজিক ইতিহাস, দুর্গাচন্দ্র সান্যাল, মডেল পাবলিসিং হাউস, ISBN 81-7616-067-9 রাজরাণী জনকণ্ঠ[স্থায়ীভাবে অকার্যকর সংযোগ]. Retrieved June 14, 2018.
হক

হক (বিকল্প প্রতিবর্ণীকরণ: হক্ব, হক্ক) হল সত্যের সমার্থক আরবি প্রতিশব্দ। ইসলামে এই শব্দ দ্বারা সত্যের পাশাপাশি ন্যায় ও বাস্তবতাকে বোঝানো হয়। আল-হক্ব হল আল্লাহ তাআলার ৯৯টি গুনবাচক নামের মধ্যে অন্যতম একটি নাম। সূফিবাদে, হক শব্দটি দ্বারা ঈশ্বরকে চূড়ান্ত বাস্তবতা হিসেবে গণ্য করা হয়।
সুলতান

সুলতান (/ˈsʌltən/; আরবি: سلطان Sulṭān, উচ্চারণ [sʊlˈtˤɑːn, solˈtˤɑːn]) হল শাসন সংক্রান্ত একটি পদবি। মূলত এটি একটি আরবি বিশেষ্য যার অর্থ “শক্তি”, “কর্তৃত্ব”, “শাসকত্ব”। এর উৎপত্তি হয়েছে সুলতাহ থেকে যার অর্থ "কর্তৃত্ব" বা "ক্ষমতা"। পরবর্তীতে এটি বিভিন্ন শাসকের উপাধি হিসেবে ব্যবহৃত হয়। এসকল শাসকরা খিলাফত কর্তৃক সরাসরি নিয়ন্ত্রিত না হয়ে সার্বভৌমভাবে শাসন করতেন। সুলতান কর্তৃক শাসিত অঞ্চলকে সালতানাত বলা হয়। শাসকদের অন্যান্য উপাধি আগা সুলতান (ru:Ага-султан) - "বড় ভাই সুলতান", রুম সাম্রাজ্যের এবং সেলযুক সাম্রাজ্য এর খানাতের এবং প্রধান সুলতানদের উপাধি আমির আতাবেগ বেগ মির্জা খলিফা দাতু খান, ইলখান ও খাগান মহারাজা মালিক মীর পাদিশাহ রাজা শাহ ও শাহেনশাহ জুলতান উইকিমিডিয়া কমন্সে সুলতান সংক্রান্ত মিডিয়া রয়েছে। RoyalArk - see each nation, e.g. here Oman WorldStatesmen - see each present nation
শেখতন্ত্র

শেখতন্ত্র (আরবি: مشيخة [মাশিয়াখাহ্‌]) হল একটি সমাজ যা একজন শেখ কর্তৃক শাসিত হয়। এধরনের শাসনাঞ্চল প্রায় সব আরব রাষ্ট্রে, বিশেষত আরব উপদ্বীপে বিদ্যমান ছিল। শব্দটি সাধারণত রাজনৈতিক ব্যবস্থা বোঝাতে ব্যবহৃত হয়। কিছু রাষ্ট্র শেখ কর্তৃক শাসিত হলেও তারা নিজেদের উল্লেখ করতে এই শব্দ ব্যবহার করে না। Media Use Asia Times[স্থায়ীভাবে অকার্যকর সংযোগ] http://dictionary.cambridge.org/dictionary/british/sheikhdom টেমপ্লেট:MEast-stub
দণ্ডকারণ্য

দণ্ডকারণ্য রামায়ণোল্লিখিত বিশাল এক অরণ্যময় অঞ্চল যা মূলতঃ মধ্যপ্রদেশ, উড়িষ্যা, অন্ধ্রপ্রদেশ ও মহারাষ্ট্র এই চারটি রাজ্য ব্যাপী বিস্তৃত। এর মোট আয়তন ২০৭১২০ বর্গ কিলোমিটার। ১৯৫৭ সালে ভারত সরকারের পরিচালনায় ও তত্ত্বাবধানে মধ্যপ্রদেশের বস্তার জেলা এবং উড়িষ্যার কোরাপুট ও কালাহান্ডি জেলা নিয়ে দণ্ডকারণ্য-পরিকল্পনা প্রস্তুত করা হয়। এই পরিকল্পনার প্রধানত দুটি উদ্দেশ্য ছিল- এক. পুর্ববঙ্গ থেকে আগত শরণার্থীদের সুষ্ঠু পুনর্বাসন ; আর দুই. স্থানীয় আদিবাসী উপজাতিগুলির সর্বাঙ্গীণ উন্নতি বিধান করা। কলকাতা হতে ৮২৯ কিলোমিটার হাওড়া-নাগপুর রেলপথে অবস্থিত রায়পুর অথবা ৮১৯ কিলোমিটার দূরে হাওড়া-ওয়ালটেয়ার রেলপথে অবস্থিত ভিজিয়ানাগ্রাম থেকে সড়কপথে দণ্ডকারণ্যে আসা যায়। ১৯৫৮ সালে গঠিত দণ্ডকারণ্য ডেভেলপমেন্ট অথরিটি-নামক সংস্থাটির হাতে এর গঠন ও পরিকল্পনা রূপায়নের দায়ভার অর্পণ করা হয়। এই প্রকল্পের সদর কার্যালয়টি উড়িষ্যা রাজ্যের কোরাপুট শহরে নির্ধারণ করা হয়। প্রায় ১৬০০০ হেক্টর বনভূমি উদ্ধার করে শরণার্থীদের মধ্যে বণ্টন করা হয়। পূর্বঘাট পর্বতমালার একটি বিরাট অংশ এই অঞ্চলের অন্তর্ভুক্ত হওয়ায় স্থানটি পর্বতময় ও দুর্গম। এই অঞ্চলের মধ্য দিয়ে একাধিক নদী প্রবাহিত হয়েছে; মছকুন্দ বা মৎস্যকুণ্ড, শবরী, ইন্দ্রাবতী, বংশধারা, নাগবল্লী প্রভৃতি তাদের অন্যতম। এখানকার জলবায়ু শুষ্ক ও স্বাস্থ্যকর। একসময় এই অঞ্চলে ম্যালেরিয়ার প্রাদূর্ভাব ছিল কিন্তু চিকিৎসাবিজ্ঞানের অগ্রগতির সাথে সাথে তা বহুলাংশে হ্রাস পেয়েছে। বার্ষিক বৃষ্টিপাতের গড় প্রায় ১৫৬০ মিলিমিটার। এখানকার পার্বত্যময় বনভূমিতে আমলকী, হরিতকী, মহুয়া, শাল, সেগুন প্রভৃতি উদ্ভিদ জন্মায়। এখানকার কাঠ ও বনজ সম্পদ স্থানান্তরে রপ্তানি করা হয়ে থাকে। অরণ্যময় প্রকৃতির কারণে এখানকার জনঘনত্ব বেশ কম; অধিবাসীদের মধ্যে অধিকাংশই আদিবাসী-উপজাতি, এছাড়া পূর্ববঙ্গ থেকে আগত বহু শরণার্থী এই অঞ্চলে স্থায়ীভাবে বসবাস করেন; তাই এই অঞ্চলে বাংলা ভাষার প্রভাবও যথেষ্ট। এদের নিজেদের মধ্যে নানাপ্রকার ভাষার ব্যবহার আছে। উড়িষ্যা অঞ্চলের আদিবাসীদের ভাষা যেমন ওড়িয়া তেমনি মধ্যপ্রদেশের আদিবাসীদের ভাষা হল হিন্দি। সাক্ষরতার হার বেশ কম; বর্তমানে বুনিয়াদী ও কারিগরী শিক্ষার মাধ্যমে শিক্ষার কিছুটা বিস্তার ঘটানো সম্ভব হয়েছে। কৃষিজ সম্পদের মধ্যে ধান, ভুট্টা, সরিষা, তিসি প্রধান। নদী উপত্যকায় কৃষিজ ফসলের বেশিরভাগটাই উৎপাদিত হয়; আদিবাসীরা সাধারণতঃ জুমচাষে অভ্যস্ত। তবে বর্তমানে স্থায়ী বাসস্থান নির্মাণ করে আদিবাসীরা আধুনিক পদ্ধতিতে কৃষিকাজে তৎপর হয়ে উঠেছে। এ অঞ্চল খনিজ সম্পদে বেশ সমৃদ্ধ। কোরাপুট জেলার চুনাপাথর, অভ্র, আকরিক লোহা ;কালাহাণ্ডি জেলার বক্সাইট ও ম্যাঙ্গানিজ এবং বস্তার জেলার বাইলাডিলার লৌহসম্পদ বিশেষভাবে উল্লেখযোগ্য। এছাড়াও অ্যাজবেস্টস, তামা, ইলমেনাইট, মোনাজাইট প্রভৃতি খনিজদ্রব্যের সন্ধান পাওয়া গিয়েছে। এখানে জলবিদ্যুৎ সম্পদও প্রচুর আছে। National Council of Applied Economic Research, Development of Dandakaranya, New Delhi, 1963; Census of India 1961, Orissa, Distric Census Handbook: Koraput Distric, Vol.II, Cuttak, 1965;
শেখ

শেখ বা শাইখ (আরবি: شيخ šayḫ বহুবচনে شيوخ šuyūḫ) একটি সম্মানসূচক পদবি। এটি সাধারণত ধর্মীয় শিক্ষকদের ক্ষেত্রে ব্যবহৃত হতো। বাংলাদেশ এবং পৃথিবীর বিভিন্ন দেশের মুসলিমদের সাধারণ পদবি হিসেবে ও ব্যবহৃত হয়ে থাকে। অনুরূপভাবে নারীদের ক্ষেত্রে “শাইখা” পদবি ব্যবহৃত হয়। শেখ আরবি থেকে আগত পদবী। সম্ভ্রান্ত মুসলমানদের সম্মানসূচক বংশ পদবী শেখ। যিনি সম্মানিত বৃদ্ধ অথবা যিনি গোত্র প্রধান, তাকেই বলা হতো শেখ। হযরত মোহাম্মদ (সঃ) সরাসরি যাকে বা যাঁদের ইসলাম ধর্মে দীক্ষিত করেছিলেন, তিনি বা তার বংশ ধরও শেখ নামে অভিষিক্ত হতেন অথবা শেখ পদবী লাভ করতেন। বাঙালি মুসলমান সমাজে যারা শেখ পদবী ধারণ করেন, তারা এ রকম ধারণা পোষণ করেন না যে, তারা বা তাদের পূর্ব পুরুষরা এসেছিলেন সৌদী আরব থেকে। বাঙালি সৈয়দ পদবী ধারীদের থেকে শেখ পদবীধারীদের এখানে একটা মৌলিক তাৎপর্যগত পার্থক্য রয়েছে। শেখ পদবী গ্রহণের নেপথ্যে রয়েছে ঐ পূর্বোক্ত চেতনা। নবীর হাতে মুসলমান না হলেও বাংলায় ইসলাম ধর্ম আর্বিভাবের সাথে সাথে যারা নতুন ধর্মকে গ্রহণ করে নেন; ‘নও মুসলমান’ হিসেবে প্রাচীন ও মধ্যযুগে তারাই শেখ পদবী ধারণ করে ছিলেন। পরবর্তীকালে তাদের বংশের উত্তর সূরীরাই শেখ পদবী ব্যবহার করে এসেছেন। এমনিতে অন্য ধর্মের লোকের কাছে মুসলমান মানেই শেখ বা সেক। বাংলায় শেখ পদবী তাই নানা ভাবে ব্যবহৃত হতে দেখা যায়। কেউ কেই শেখ কেউ সেক কিংবা কেউ বা শেখ এর রূপান্তর শাইখও ব্যবহার করে থাকেন এই শব্দ আরবি অক্ষর ش-ي-خ শিন-ইয়া-খা এর শব্দ মূল থেকে এসেছে। আক্ষরিক অর্থে এ দ্বারা ধর্মীয় শিক্ষক বোঝানো হয়। তবে এটি সুনির্দিষ্টভাবে মধ্য প্রাচ্যের রাজ পরিবারের ব্যক্তিদের ক্ষেত্রে ব্যবহৃত হয়। আরবের গোত্রগুলোর মধ্যে তাদের নেতাকে শাইখ বলে সম্বোধন করার রীতি প্রচলিত রয়েছে। আরব সভ্যতার সাংস্কৃতিক প্রভাব ও ইসলামের প্রসারের কারণে এই পদবি পৃথিবীর অন্যান্য স্থানে, বিশেষত আফ্রিকা ও এশিয়ার মুসলিম সংস্কৃতিতেও ধর্মীয় ও সম্মানসূচক ক্ষেত্রে ব্যবহৃত হয়। মুসলিমরা ধর্মীয় ক্ষেত্রে ধার্মিক ব্যক্তির ক্ষেত্রে শাইখ পদবিটি ব্যবহার করে। তবে আরবি শব্দ হিসেবে এর অন্যত্র ব্যবহার হয়। দ্রুজরা তাদের ধর্মীয় ব্যক্তিদের ক্ষেত্রে এই পদবি ব্যবহার করে থাকে। একইভাবে আরব খ্রিষ্টানরা তাদের উচ্চ মর্যাদা সম্পন্ন ব্যক্তিদের শাইখ বলে সম্বোধন করে। ল্যাটিন ভাষার সেনেক্স যার অর্থ “বৃদ্ধ ব্যক্তি” এর সাথে আরবি শাইখের অর্থের মিল রয়েছে। সেনেক্স থেকে ইংরেজি "সেনেটর" শব্দের উৎপত্তি হয়েছে। শেখ সাদি শেখ ফজলুল করিম শেখ জায়েদ শেখ মুজিবুর রহমান শেখ নিয়ামত আলী শেখ ফজলুল হক মনি শেখ হাসিনা ফারুক শেখ শেখ সাদী খান শেখ হামজা ইউসুফ কাসিম শেখ বাঙালি মুসলমানদের পদবিসমূহ কাশ্মিরি শেখ খাজা শেখ পাঞ্জাবি শেখ বাঙালি শেখ কাল্লু কানুনগো শাইখ কুরেশি দক্ষিণ এশিয়ায় শেখ সিন্ধি শেখ আল্লামা ১। "Sheikh, also spelled sheik,sk ,sekh, shaikh, or shaykh, Arabic shaykh, Arabic title of respect dating from pre-Islamic antiquity; it strictly means a venerable man of more than 50 years of age." সূত্র: britannica.com/topic/sheikh উইকিঅভিধানে sheik-এর আভিধানিক সংজ্ঞা পড়ুন।